Hva er skatt?

Skatt er pengebeløp som borgerne i et land betaler inn til staten, og er en viktig del av statens inntekter for å dekke offentlige utgifter (Store Norske Leksikon, 2014). Offentlige utgifter er for eksempel helsetjenester, utdanning, trygdeytelser og eldreomsorg. Dette er tjenester som hvert år koster samfunnet enorme summer, og det er derfor essensielt at alle bidrar (Skatteetaten, 2017). Skatteprinsippet baserer seg videre på at man betaler etter evne og mottar ytelser ved behov. Derfor betaler de med høy inntekt mer enn de med lavere inntekt.